Die afgelope paar weke bevind ek my kort-kort waar ek vaskyk in ’n ry oë wat vasgenael is op iets wat agter my rug afspeel.
Hier en daar byt iemand op ’n lip, af en toe vertrek iemand se gesig in ’n grimas. Dan is dit asof almal gelyk na die asem snak – voor die helfte juig en die ander vieserig mor.
In die dae voor sakdag het die sokkeraksie plek gemaak vir ’n aangrypende verhaal wat die ganse wêreld ook vasgenael sou hou: dié van die 12 seuns en hul sokkerafrigter wat vasgekeer is in ’n grot in Thailand (bl. 20).